b"\n_START_ARTICLE_\nTeardrops on My Guitar\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbTeardrops on My Guitar\xc2\xab\xc2\xa0je re\xc5\xbeiral Trey Fanjoy. Sneman je bil v \xc5\xa1oli Hume-Fogg High School v Nashvilleu, Tennessee. V videospotu se Taylor Swift zaljubi v svojega prijatelja Drewa (zaigral ga je Tyler Hilton), vendar je on zaljubljen v nekoga drugega. Videospot se za\xc4\x8dne s Taylor in Drewom ob njunih omaricah, kjer ji za\xc4\x8dne on pripovedovati o dekletu, ki ga je spoznal, nato pa odide stran. Kasneje poka\xc5\xbee par v knji\xc5\xbenici, kjer jima knji\xc5\xbeni\xc4\x8dar re\xc4\x8de, naj bosta tiho. V naslednji sceni se Taylor Swift udele\xc5\xbei pouka kemije. Drew jo preseneti, zaradi \xc4\x8desar povzro\xc4\x8di nered in v \xc4\x8da\xc5\xa1o doda preve\xc4\x8d prahu, zaradi \xc4\x8desar slednja eksplodira. Nato v videospotu Taylor Swift hodi po hodniku in opati Drewa, ki ji hodi naproti. Vendar je slednji ne opazi in se ustavi \xc5\xa1ele pri svojem dekletu, s katero se poljubita. Ko Taylor Swift to vidi, se ji zlomi srce. Nekaj \xc4\x8dasa ju \xc5\xa1e opazuje, nato pa odide stran. \xc4\x8cez videospot v nekaterih scenah Taylor Swift nosi zeleno obleko v kateri se pojavi v spalnice, ko le\xc5\xbei na postelji s kitaro, nato pa se postavi zraven kamina. Pop remix pesmi na videospotu je predvajal VH1; kasneje so ve\xc4\x8dkrat predvajali tudi originalno verzijo pesmi. Videospot je prejel nominacijo za\xc2\xa0\xc2\xbbnajbolj\xc5\xa1ega novega ustvarjalca\xc2\xab\xc2\xa0na podelitvi nagrad MTV Video Music Awards leta 2008, vendar je nagrado nazadnje dobila pesem\xc2\xa0\xc2\xbbReady, Set, Go!\xc2\xab\xc2\xa0glasbene skupine Tokio Hotel.\n_START_SECTION_\nDose\xc5\xbeki na lestvicah\n_START_PARAGRAPH_\nPesem je pristala na triindevetdesetem mestu lestvice Billboard Hot 100 24. marca 2007. Pesem je nazadnje pristala na devetem mestu, zaradi \xc4\x8desar postala prva pesem Taylor Swift, ki je pristala med prvimi dvajsetimi pesmimi na lestvici._NEWLINE_Remix pesmi ima odstranjen banjo in ima kitico\xc2\xa0\xc2\xbbSmejem se, ker je tako prekleto sme\xc5\xa1no\xc2\xab\xc2\xa0(\xc2\xbbI laugh 'cause it's so damn funny\xc2\xab) nadome\xc5\xa1\xc4\x8deno s kitico\xc2\xa0\xc2\xbbSmejem se, ker je enostavno tako sme\xc5\xa1no\xc2\xab\xc2\xa0(\xc2\xbbI laugh 'cause it's just so funny\xc2\xab) in iz\xc5\xa1el na radijih Top 40 in Adult Contemporary v oktobru 2007 ter se za\xc4\x8del uvr\xc5\xa1\xc4\x8dati na lestvice. Kasneje se je uvrstil na enajsto mesto lestvice Pop 100, nato pa \xc5\xa1e na \xc5\xa1tiriin\xc5\xa1tirideseto mesto lestvice Hot 100."